  Майя Бывальцева Удмуртиын «Тест на ВИЧ: Экспедиция 2019» огъяросси ужрад ортчоз. Со сярысь СПИД-эз но паласькись висёнъёсты алонъя но нюръяськонъя элькун центрлэн «ВКонтакте» мерлыко вотэсысь огиназ ивортэмын. ВИЧ-лы тест лэсьтонъя интыысь интые ветлӥсь огъет ужалоз: 30-тӥ пӧсьтолэзе – Воткаын (12:00-18:00 карысь Шор площадьын) 31-тӥ пӧсьтолэзе – Сарапул 1-тӥ гудырикошконэ – Глазкарын, Ижкарын, Можгаын Россиысь тазалыкез утёнъя министерстволэн «Тест на ВИЧ: Экспедиция 2019» акциез 17-тӥ инвожоысен 5-тӥ шуркынмонозь кунысь 40 улосвылъёсын ортчоз. Мобильной огъетъёс 191 каръёсы вуылозы. Висёнлы эскерон ортчытӥсь огъетъёс чугун сюрес но автовокзалъёс, бадӟым вузкаронниос, паркъёсын но скверъёсын, дышетсконниос вӧзын ужалозы. Котькуд мылкыд карись ӝог, дунтэк но нимзэ вератэк тест ортчыны но визь-кенеш басьтыны быгатоз Тодэ вайытом, «Тазалыкез утён» йӧскалык ӵектосъя Удмуртие куать маммографъёс вуизы. Тегъёс: Мерлык Тазалык висён Удмуртия Россия Тазалыкезутёнъяминистерство тазалыкезутён ВИЧноСПИД  